UPUTSTVO ZA IZRADU PROJEKTA
Analiza marketinga postojećeg uslužnog biznisa „naziv biznisa“
sa predlozima za unapređenje
Predmet: Marketing usluga
Studentski projekat
OSNOVNE INFORMACIJE O PROJEKTU
Projekat  je obavezna predispitna aktivnost i nosi od 6 do 10 bodova.  

Projekat može raditi najviše 2 studenta u grupi (studenti ne moraju biti sa istog modula). Tim studenata za izradu projekta formiraju sami studenti. Neophodno je da studenti prijave temu asistentu (dve grupe studenta ne mogu raditi istu temu) i odaberu jedan od predloženih termina odbrane. Asistent potvrđuje prihvatanje teme i datuma odbrane. 
Predmet projekta je analiza marketinga jednog postojećeg, stvarnog uslužnog biznisa i izrada argumentovanih predloga za njegovo unapređenje. Mogu se analizirati frizerski ili kozmetički salon, teretana, restoran, turistička agencija, servis za čišćenje, edukativni centar, privatna ordinacija, hotel, dostavna služba, servis za kućne ljubimce ili drugi uslužni subjekt.
Preporučeni naslov rada:
Analiza marketinga uslužnog biznisa „Naziv biznisa” sa predlozima za unapređenje
Izraz „Analiza marketing plana” koristiti samo ako posmatrani biznis zaista ima formalan marketing plan koji je studentu dostupan. U suprotnom je preciznije koristiti izraz „Analiza marketinga”.
TEHNIČKO UPUTSTVO
	Element
	Zahtev

	Obim
	10–20 stranica, bez priloga

	Font
	Calibri, 11 pt

	Naslovi
	Calibri, 12 pt, podebljano

	Margine
	Standardne

	Prored
	1

	Format
	A4

	Numeracija
	Od strane na kojoj počinje Uvod

	Citiranje
	Pozivi na izvore u tekstu i literatura prema APA standardu


OBAVEZNO RAZDVAJANJE POSTOJEĆEG STANJA I PREDLOGA
U celom radu mora biti jasno šta biznis već radi, kako se to ocenjuje i šta student predlaže. Preporučuje se sledeći obrazac:
	Deo analize
	Pitanje na koje odgovara
	Način pisanja

	Postojeće stanje
	Šta biznis sada zaista radi?
	Sadašnje ili prošlo vreme; navesti dokaz ili izvor.

	Ocena
	Šta je dobro, a šta nedovoljno dobro?
	Zaključak zasnovati na podacima, poređenju ili argumentima.

	Predlog
	Šta bi trebalo promeniti ili uvesti?
	Buduće vreme ili formulacije „predlaže se”, „potrebno je”.

	Očekivani rezultat
	Šta bi se predlogom postiglo?
	Navesti merljiv ili proverljiv ishod.


Poglavlja 1–3 prvenstveno prikazuju i ocenjuju postojeće stanje. Poglavlje 4 sadrži predloge, plan njihove primene i kontrolu. Ne navoditi podatke koji nisu dostupni; jasno označiti procene i pretpostavke.
STRUKTURA PROJEKTA
UVOD
Ukratko predstaviti predmet rada, razlog izbora biznisa, cilj analize, korišćene izvore podataka i ključne celine projekta. Navesti da se najpre analizira postojeće stanje, a zatim daju predlozi za unapređenje.
1. ANALIZA TRŽIŠTA I POSTOJEĆEG POSLOVANJA

U ovom poglavlju treba predstaviti izabrani uslužni biznis i analizirati trenutno poslovanje i sadašnju tržišnu situaciju.

1.1. Osnovni podaci o biznisu i postojeće usluge
· naziv, sedište i godina osnivanja;
· delatnost, lokacija i područje poslovanja;
· veličina i broj zaposlenih, ako je podatak dostupan;
· organizacija i kratak razvoj biznisa;
· osnovni poslovni rezultati, samo ako su javno dostupni ili dobijeni uz saglasnost.
· osnovne i dopunske usluge;
· način i mesto pružanja usluge;
· korisnici kojima je ponuda namenjena;
· kanali prodaje, rezervacije i komunikacije;
· nivo cena i specifičnosti ponude.
1.2. Izvori podataka i način prikupljanja podataka
Navesti konkretne izvore: zvanični sajt i društvene mreže, cenovnike, promotivni materijal, recenzije, neposredno posmatranje, intervju sa vlasnikom ili zaposlenima, razgovor ili anketu korisnika, statističke izvore i podatke o konkurentima. Razdvojiti proverene činjenice od procena autora rada.
1.3. Aktuelni trendovi u okruženju
Identifikovati relevantne trendove, kao što su digitalizacija, onlajn rezervacije, personalizacija, ekonomija pogodnosti, korisničko iskustvo, održivost, promene troškova i navika potrošača. Objasniti da li i kako biznis trenutno reaguje na njih.
1.4. Analiza tržišta, tražnje i ponašanja korisnika

· veličina i osnovne karakteristike tržišta;

· područje sa kog dolaze korisnici;

· obim, sezonalnost i promene tražnje;

· potrebe i motivi korisnika na posmatranom tržištu;

· očekivanja i kriterijumi izbora usluge;

· učestalost korišćenja i situacije u kojima se usluga koristi;

· značaj preporuka, recenzija i reputacije;

· faktori koji podstiču ili ograničavaju korišćenje usluge.

1.5. Analiza konkurencije
Identifikovati direktne i indirektne konkurente. Poređenje zasnovati na proverljivim podacima.
	Konkurent
	Usluge
	Cene
	Ciljni korisnici
	Prednosti
	Nedostaci

	
	
	
	
	
	

	
	
	
	
	
	


1.6. SWOT analiza
	Unutrašnji faktori
	Nalazi

	Snage (S)
	

	Slabosti (W)
	


	Spoljašnji faktori
	Nalazi

	Prilike (O)
	

	Pretnje (T)
	


Svaka stavka treba da proističe iz prethodne analize. Snage i slabosti odnose se na biznis; prilike i pretnje dolaze iz okruženja.
2. POSTOJEĆA MARKETING STRATEGIJA I CILJEVI
2.1. Segmentacija i izbor ciljnog tržišta
Identifikovati postojeće segmente prema relevantnim demografskim, geografskim, psihografskim, bihevioralnim i drugim kriterijumima. 

Opisati primarni ciljni segment i eventualno sekundarni ciljni segment. 

2.2. Profil tipičnog korisnika
Na osnovu nalaza iz analize tržišta i ponašanja korisnika, izraditi profil tipičnog korisnika (buyer personu) koji predstavlja izabrani ciljni segment. Prikazati njegove osnovne karakteristike, potrebe, motive, način života, probleme, situacije korišćenja i očekivane koristi.
2.3. Diferenciranje - postojeći predlog vrednosti
· koju vrednost biznis trenutno obećava;

· koju vrednost stvarno pruža;

· da li je ta vrednost jasna;

· da li je relevantna ciljnom korisniku;

· po čemu se razlikuje od konkurencije. 

2.4. Postojeće pozicioniranje
Analizirati:

· trenutnu poziciju brenda;

· osnovu diferenciranja;

· konkurentsku prednost;

· identitet;

· imidž; 
2.5. Marketing ciljevi

Analizirati koje ciljeve biznis trenutno ima, ako su poznati; da li su ciljevi jasni; da li su merljivi; da li odgovaraju tržištu i ciljnoj grupi; da li su usklađeni sa poslovnim mogućnostima.
3. ANALIZA POSTOJEĆEG 7P MARKETING MIKSA
Za svaki element najpre prikazati šta biznis sada radi, zatim oceniti dobre strane, nedostatke i mogućnosti. Konkretne mere unapređenja razraditi u poglavlju 4.
3.1. Usluga
· osnovna i dopunske usluge
· koristi i nivo kvaliteta
· širina i dubina ponude
· diferenciranje i prateći proizvodi
3.2. Cena 
· postojeće cene i način formiranja
· poređenje sa konkurencijom
· popusti, paketi, pretplate i načini plaćanja
· usklađenost cene i percipirane vrednosti
3.3. Distribucija
· lokacija

· način pružanja usluge
· radno vreme/dostupnost

· eventualne platforme ili posrednici
3.4. Promocija
· ciljevi promocije

· osnovna komunikaciona poruka
· kanali i sadržaj komunikacije (društvene mreže, oglašavanje, odnosi s javnošću, preporuke, unapređenje prodaje...)
· usklađenost komunikacije sa ciljnom grupom
3.5. Ljudi
· broj i profil zaposlenih
· znanja, veštine, obuke i motivacija
· standardi ponašanja i komunikacije
· uloga zaposlenih i korisnika u pružanju usluge
3.6. Fizičko okruženje i materijalni dokazi
· ambijent, enterijer i eksterijer
· oprema, izgled zaposlenih i vizuelni identitet
· sajt, aplikacija i drugi digitalni dokazi
· signali kvaliteta koji smanjuju rizik korisnika
3.7. Proces pružanja usluge
Za postojeći proces izraditi Service Blueprint. Prikaz treba da obuhvata:
· aktivnosti korisnika; 

· aktivnosti zaposlenih koje korisnik vidi (frontstage); 

· aktivnosti koje korisnik ne vidi (backstage); 

· aktivnosti/sisteme podrške; 

· fizičke/materijalne dokaze usluge.

· predviđene kritične tačke

4. PREDLOZI ZA UNAPREĐENJE I PLAN IMPLEMENTACIJE
Svaki predlog mora da proizlazi iz utvrđenog problema, slabosti ili tržišne prilike. Ne navoditi opšte preporuke koje nisu povezane sa analizom.
4.1. Predloženi marketing ciljevi
Postaviti nekoliko kratkoročnih i dugoročnih SMART ciljeva. Gde je moguće, navesti početnu vrednost, ciljnu vrednost i rok.
4.2. Predlozi za unapređenje ciljnog tržišta, vrednosti i pozicioniranja
Predložiti zadržavanje, sužavanje ili proširenje ciljnih segmenata i obrazložiti izbor na osnovu tržišnog potencijala i resursa biznisa.
Formulisati jasnu vrednost za izabrani ciljni segment: koji problem rešava, koju korist pruža i zašto je bolja od alternativa.

Definisati željenu poziciju, osnovu diferenciranja, ključnu konkurentsku prednost i željeni identitet i imidž.
4.3. Predlozi za unapređenje 7P marketing miksa
Predloge sistematizovati u tabeli. Po potrebi dodati više redova za svaki element 7P. Ukoliko neki element 7P nije potrebno menjati, može se napisati da se zadržava postojeće stanje uz obrazloženje. 
	Element
	Problem / postojeće stanje
	Predlog
	Obrazloženje
	Očekivani rezultat

	
	
	
	
	

	
	
	
	
	

	
	
	
	
	


4.4. Predlog unapređenog procesa i Service Blueprint-a
Nacrtati poboljšani proces i jasno označiti šta se menja u odnosu na postojeći. Posebno prikazati skraćenje čekanja, smanjenje grešaka, bolju komunikaciju i oporavak usluge kada nastane problem.
4.5. Plan implementacije 
U tabeli navesti aktivnosti koje će biti preduzete kako bi se realizovao predloženi marketing plan, rok završetka za svaku aktivnost, ko će sprovesti aktivnost, koji su resursi potrebni i koji su očekivani rezultati. 
	Aktivnost
	Rok
	Odgovornost
	Potrebni resursi
	Očekivani rezultat

	
	
	
	
	

	
	
	
	
	

	
	
	
	
	


Razvrstati predloge prema značaju, hitnosti, trošku i složenosti primene. Izdvojiti brze mere sa malim troškom i mere koje zahtevaju veće ulaganje.
4.6. Okvirni marketing ili promotivni budžet
Prikazati procenjene troškove najvažnijih aktivnosti. Navesti izvor cene ili osnov procene. Nije potreban kompletan finansijski plan poslovanja.
4.7. Pokazatelji uspešnosti – KPI
Navesti pokazatelje povezane sa konkretnim predlozima: broj korisnika i rezervacija, stopa ponovnog korišćenja, popunjenost kapaciteta, prosečna vrednost transakcije, preporuke, zadovoljstvo, prigovori, konverzije i pokazatelji digitalnih kanala. Navesti početnu vrednost ako postoji, ciljnu vrednost i period praćenja. 
4.8. Rizici primene
Navesti moguće prepreke, verovatnoću i posledice njihovog nastanka i način ublažavanja: nedostatak budžeta, otpor zaposlenih, tehnički problemi, nedovoljna tražnja, reakcija konkurencije i drugi relevantni rizici.
ZAKLJUČAK
· sažeti najvažnije nalaze o postojećem stanju;
· izdvojiti ključne probleme i prednosti;
· navesti najvažnije predloge i očekivane rezultate;
· oceniti realnost njihove primene.
U zaključku se ne uvode novi podaci, izvori ili analize.
LITERATURA I IZVORI PODATAKA
Sve korišćene izvore navesti prema APA standardu - knjige i naučne radove, zvanične statistike, propise, sajt analiziranog biznisa, društvene mreže, cenovnike, konkurentske sajtove, intervjue i druge izvore.  U tekstu se pozivati na izvore (otvorena zagrada, prezime autora, godina, strana; može i u fusnoti. Ne navoditi izvor kome student nije imao direktan pristup/elektronski ili fizički). Svaki izvor naveden u tekstu mora biti u spisku literature i obrnuto.
ZAVRŠNA KONTROLNA LISTA
☐ Izabran je postojeći, stvarni uslužni biznis.
☐ Korišćeni su proverljivi izvori i pozivi na njih nalaze se u tekstu.
☐ Jasno su odvojeni postojeće stanje, ocena i predlog.
☐ Situaciona analiza prethodi preporukama.
☐ Analizirano je svih sedam elemenata marketing miksa usluga.
☐ Svaki predlog proizlazi iz konkretnog nalaza.
☐ Predlozi imaju rokove, odgovornosti, okvirne troškove i KPI.
☐ Urađeni su postojeći i unapređeni Service Blueprint.
☐ Nisu izmišljeni podaci; procene su jasno označene.
☐ Rad je jezički i tehnički uređen, a literatura je data prema APA standardu.

